Guro Reiten

**Guro Reiten** (født 1994) er en norsk fotballspiller som spiller for Chelsea og det norske landslaget. 

Hun er flere ganger norsk og engelsk serie- og cupmester. Reiten er også flere ganger kåret til Årets spiller i Toppserien og har vært på *årets lag* i engelsk Women's Super League. Hun kommer fra Sunndalsøra.

## Klubbkarriere

#### Sunndal (–2011)
I aldersbestemt fotball i Sunndal Fotball var Reiten med å vinne Norway Cup to ganger. 

#### Kattem (2011–2012)
Videre gikk hun til toppserielaget Kattem Idrettslag og debuterte som 16-åring i Toppserien i juli 2011. Reiten var lagets toppscorer i 2012 med 11 seriemål. Hun gikk til Trondheims-Ørn før 2013-sesongen. 

#### Trondheims-Ørn (2013–2016)
Reiten valgte å forlenge kontrakten med Trondheims-Ørn i januar 2015. Før 2016-sesongen ble hun utnevnt til lagets kaptein.

#### LSK Kvinner (2017–2019)
I oktober 2016 signerte Reiten en toårskontrakt med , gjeldende fra 2017-sesongen. I sin første sesong var hun med å vinne Toppserien 2017 og ble ligaens toppscorer med 18 mål. Etter sesongen ble hun kåret til årets spiller i Toppserien. Året etter ble det både serie- og cupgull. Igjen ble Reiten toppscorer i Toppserien med 21 mål. Hun ble også igjen kåret til årets spiller, samt fikk prisen for årets mål. 

#### Chelsea (2019–)
Våren 2019 ble det kjent at hun hadde signert kontrakt med den engelske storklubben Chelsea. I sin første sesong fikk hun 15 seriekamper, scoret fem mål og ble seriemester. I august 2020 signerte hun en ny kontrakt til 2023. I de påfølgende sesongene tok hun både seriegull og cupgull med Chelsea tre år på rad, og i sesongen 2021/22 ble hun tatt ut på Årets lag i Women's Super League.

I 2022/23-sesongen ble hun igjen seriemester med Chelsea, og hun ble samtidig nominert til årets spiller i WSL. Med ni mål og 11 målgivende pasninger ble hun av flere nevnt som sesongens beste spiller. Hun ble også nominert til Ballon d'Or i 2023.

I desember 2023 signerte hun ny kontrakt med Chelsea fram til sommeren 2026.

## Landslagskarriere
Reiten har landskamper for J15, J16, J17, J19, U20, U23 og det norske A-landslaget.

Hun var med å vinne EM-sølv for J19 i 2011, og ble etter hvert kaptein på laget.

Reiten fikk debuten på A-landslaget i januar 2014 på La Manga. Hun ble tatt ut i sin første mesterskapstropp til EM i Nederland 2017. 

Under VM i Frankrike 2019 scoret hun Norges første mål i åpningskampen mot Nigeria og ble kåret til banens beste spiller.  

Reiten var igjen en del av troppen til VM i New Zealand og Australia i 2023. Spillgiganten EA rangerte henne blant de ti beste spillerne i spillet FIFA World Cup 23 rett før verdensmesterskapet. Reiten scoret landslagets mål nummer 100 i åttendelsfinalen, da Norge ble slått ut av mesterskapet etter tap 1-3 mot Japan. 

## Meritter
### Klubb
#### LSK Kvinner
* Toppserien, seriemester: 2017, 2018, 2019
* Norgesmesterskapet: 2018, 2019

#### Chelsea
* FA Women's Super League, seriemester: 2019/20, 2020/21, 2021/22, 2022/23, 2023/24
* FA Women’s Cup: 2020/21, 2021/22, 2022/23
* FA Women's League Cup: 2019/20, 2020/21
* Women's FA Community Shield: 2020
Kilde: Women's trophy cabinet

### Landslag
* Algarve Cup: 2019

## Personlige utmerkelser
Toppscorer og Årets spiller i Toppserien 2017.

Toppscorer, Årets spiller og Årets mål i Toppserien 2018.

På Årets lag i FA Women's Super League 2019/2020, kåret av sportsnettstedet The Athletics ekspertkommentatorer.

På Årets lag i FA Women's Super League 2021/2022, kåret av den engelske spillerforeningen.

Norminert til Gullballen (Ballon d'Or) 2023.

## Referanser


## Eksterne lenker
*